Αρχικά να σημειωθεί, ότι λόγω της θέση του δωματίου, είσαι κοντά σε όλα. Είναι στην καρδιά του κέντρου με αρκετές λύσεις για την μετακίνηση. Ο χώρος ήταν τακτοποιημένος, το κρεβάτι ήταν πάρα πολύ άνετο και γενικά είχε ό,τι χρειάζεσαι από τις βασικές παροχές (ζεστό νερό, ίντερνετ, θέρμανση και ψυγείο). Όλες οι συσκευές ήταν λειτουργικές και η Αλεξάνδρα ως οικοδεσπότης ήταν πολύ φιλική κι απαντούσε γρήγορα.
Στα αρνητικά που έχω να αναφέρω είναι η ηχομόνωση καθώς το δωμάτιο ήταν δίπλα στις σκάλες κι ακούγονταν συνέχεια βήματα και φωνές (προσωπικά δε με ενόχλησε, αλλά πολύ πιθανόν να είναι σημαντικό για κάποιον άλλο), τα σκεύη της κουζίνας δεν ήταν ιδιαίτερα καθαρά καθώς είχαν κάποιους λεκέδες επάνω (σα να τα έπιασε κάποιος με λαδωμένα χέρια) και η τουαλέτα είχε μια περίεργη μυρωδιά σαν χημικό καθαρισμού το οποίο δύο βράδια που μείναμε, μύριζε συνέχεια.